tomron87/hebrew-wikipedia-sentences-corpus huggingface dataset:
הרכישות סייעו להתבססותה בתחומי אלחוט כמו Wi-Fi, בלוטות' ושבבי רדיו אחרים, באלגוריתמים למשלוח תוכן מולטימדיה על גבי רשת, ובנושאים נוספים כמו פתרונות להתקנת אפליקציות על גבי רשת סלולרית.
בשנת 2008 החלה קוואלקום בתכנון עצמי וייצור של מערכות-על-שבב (SoC) בשם סנאפדרגון שהתבססו על ארכיטקטורת ARM.
מאז ייצרה דגמים רבים בסדרה זו ורבים מהם השתלבו בטלפונים חכמים של רוב היצרניות המובילות.
דגמים נוספים שימשו למחשבי לוח.
ב-2009 רכשה קוואלקום את חטיבת הגרפיקה לניידים של AMD.
השבבים שיצרה היוו את הבסיס לשבבי ה-GPU Aderno ששולבו מאוחר יותר בסנאפדרגון.
ב-2011 המשיכה קוואלקום ברכישת חברות לחיזוק יכולותיה בתחום התקשורת האלחוטית ותכונות נוספות למכשירים ניידים כדוגמת זיהוי מחוות הידיים של המשתמש.
ב-2014 רכשה קוואלקום את חברת CSR הבריטית תמורת 2.5 מיליארד דולר להתחזקות בתחום המצלמות.
אולם פיטרה את מרבית עובדי צורן בשל המשבר שפקד אותה.
חברותה של קוואלקום בגופי תקינה סלולרית רבים והשפעתה על תקני תקשורת בתחום מהווים עבורה נדבך משמעותי ברווחי החברה.
תקן UMTS, שהפך לתקן נפוץ מאוד להעברת נתונים ברשתות סלולריות מדור שלישי, מתבסס על הפטנטים שרשמה קוואלקום עבור רשתות ה-CDMA ועבור W-CDMA שמהווה את לבו של תקן UMTS.
הגופים העושים שימוש בתקנים אלו משלמים תמלוגים לקוואלקום.
בקיץ 2015 פקד את קוואלקום משבר גדול עקב כישלון פיתוח דור חדש למעבד סנאפדרגון, אשר גרר אילוץ לקיצוץ של 15% מכלל כוח האדם שלה.
המטרה היא לקצץ 1.5 מיליארד דולר.
גל זה גרר פיטורין במקומות רבים.
כמו כן נחשפה קוואלקום לתביעה על ידי סין בשל יצירת אי תחרות ונאלצה לשלם קנס בסך 975 מיליון דולר.
כמו כן נחשפה קוואלקום לתביעה באירופה מסיבה דומה.
באוקטובר 2016 הודיעה קוואלקום על רכישת NXP סמיקונדקטורס תמורת סכום של כ-47 מיליארד דולר.
בדצמבר 2016 הודיעה החברה על פיתוח משפחה של מערכות על שבב בשם Centriq 2400 המיועדת למרכזי נתונים המציעה בין 40 ל־48 ליבות ARM.
באוקטובר 2017 הגישה קוואלקום תביעה נגד אפל בסין בטענה להפרת פטנטים.
בנובמבר הציעה ברודקום לקנות את החברה ב-105 מיליארד דולר, אך זו נדחתה על ידי הדירקטוריון של קוואלקום.
ובנוסף נדחתה העסקה בהוראת הנשיא דונלד טראמפ מחשש השתלטות סינית על טכנולוגיות אמריקאיות.
בינואר 2018 הטילה הנציבות האירופית על קוואלקום קנס בסך 997 מיליון אירו, על שימוש לא נאות בשליטתה בשוק השבבים.
באפריל 2019 הודיעו חברות אפל וקוואלקום על משיכת התביעות ההדדיות בניהם וזאת במסגרת הסכם פשרה.
במאי 2024, מיקרוסופט הציגה את מחשבי ה-AI המתבססים על מעבדים של קוואלקום.
ב-1993 הוקם סניף קוואלקום ישראל בחיפה.
ראשיתו היה במשרד בדירה ברחוב חניתה בחיפה בהובלתו של ד"ר יוסף שפירא (ג'ו שפירא) שהתמחותו היא אלמ"ג.
ב-1994 התמנה אור עמרי כמנכ"ל קוואלקום ישראל, ובתקופה זאת עברו משרדי החברה ממת"ם אל משרדים זמניים בטירת הכרמל, בהמתנה לבנייתו של בנין אומגה באזור.
עם עזיבתו בשנת 1997 נתמנה להוביל את קוואלקום ישראל ד"ר (בעשור השני של המאה ה-21, פרופסור) אפי זהבי, שהתמחותו הייתה אלגוריתמי תקשורת.
ּלאחר מכן נתמנה אייל בר דוד למנכ"ל קוואלקום ישראל, וכיהן עד 2013. בשנה זו נחגגו 20 שנה לקוואלקום ישראל ובמעמד זה, תרם פרופסור ארווין ג'יקובס 20 מיליון דולר לטכניון.
בשנה זאת התחלף מנכ"ל קוואלקום ובמקומו מונה אריק מימרן.
בשנת 2017 עזב אריק מימרן את תפקידו וסניף חיפה נוהל ישירות על ידי ארצות הברית סן-דייגו ולאחר כמה חודשים נתמנה אלישע אולמר לנהל את סניף חיפה.
בשנת 2015 תרם מייסד קוואלקום פרופסור אנדרו ויטרבי 50 מיליון דולר לפקולטה להנדסת חשמל בטכניון.
זו היא תרומתו השנייה לפקולטה להנדסת חשמל כאשר הראשונה הייתה גם היא בסך 50 מיליון דולר.
קוואלקום רכשה חברות אחדות בישראל:
בשנת 2010 רכשה קוואלקום את חברת ההזנק iSkoot הישראלית מבית שמש אשר התמחתה באפליקציות, שווי העסקה 70 מיליון דולר.
בשנת 2014 סגרה את הפעילות בבית שמש ופיטרה את כל העובדים.
בשנת 2012 רכשה קוואלקום את חברת ההזנק Design-Art הישראלית מהוד השרון תמורת 100 מיליון דולר ואשר עוסקת בתכנון MODEM לתחנות בסיס קטנות מסוג FEMTO.
בשנת 2012 רכשה קוואלקום את חברת ההזנק EPOS הישראלית אשר פיתחה אפליקציות אולטראסאונד כגון עטים וזיהוי מחוות תמורת 30 מיליון דולר.
בשנת 2014 רכשה קוואלקום בכ-400 מיליון דולר את חברת ההזנק WILOCITY הישראלית בקיסריה אשר פיתחה שבב לתקן IEEE802.11AD בתדר 60 גיגהרץ לאינטרנט אלחוטי מהיר ברוחב סרט 1.76 גיגהרץ.
כמו כן רכשה בכ-45 מיליון את חטיבת המצלמות של חברת CSR, חטיבה שמקורה ברכישת "צורן" ב-2011. בסוף 2014 רכשה קוואלקום את שאר חברת CSR הבריטית.
במאי 2023 הודיעה קוואלקום על כוונתה לרכוש בכ-350 מיליון דולר את חברת אוטוטוקס (Autotalks) המפתחת שבבי תקשורת מסוג V2X אולם הרכישה בוטלה לאחר התמשכות תהליכי האישורים הרגולטוריים.
קוואלקום הייתה בין המשקיעים בחברת ההזנק Waze הישראלית.
ב-2012 הודיעה על שיתוף פעולה עם חברת Project RAY ליצירת סמארטפון מונגש לעיוורים ולקויי ראייה.
קוואי אנתוני לנארד הוא כדורסלן אמריקאי המשחק בעמדת הסמול פורוורד בקבוצת לוס אנג'לס קליפרס מליגת ה-NBA.
כפות ידיו הגדולות במיוחד העניקו לו את הכינוי The claw (הצבתות).
לנארד נולד בריברסייד, קליפורניה, בנערותו שיחק כדורסל בתיכון על שם מרטין לותר קינג בעיר.
בינואר 2008, במהלך עונת ה, נרצח אביו במתקן לרחיצת מכוניות שהיה בבעלותו.
על אף הטרגדיה האישית, רשם לנארד 17.3 נקודות ו-6.5 ריבאונדים ב למשחק, והוביל את קבוצת התיכון למאזן של 32 ניצחונות מול שלושה הפסדים לאורך העונה, ולמשחק הגמר של החטיבה הדרומית בקליפורניה לתיכונים.
בעונת ה בתיכונים רשם לנארד ממוצעים של 22.6 נקודות, 13.1 ריבאונדים, 3.9 אסיסטים ו-3.0 חסימות למשחק.
הוא הוביל את קבוצתו למאזן של 30 ניצחונות מול שלושה הפסדים, ולאליפות החטיבה הדרומית בקליפורניה לתיכונים.
בסיום העונה זכה לנארד בתואר "", ונבחר לשחקן התיכונים המצטיין גם מטעם העיתון לוס אנג'לס טיימס לאחר שסיים בשישה משחקים עם לפחות 20 נקודות ו-20 ריבאונדים.
עם סיום לימודיו התיכוניים, לא נחשב לנארד כאחד מבכירי שחקני התיכונים בארצות הברית כולה.
הוא דורג במקום ה-48 באתר rivals.com, ובמקום ה-56 בדירוג של רשת ESPN, והחל לשחק במדי קבוצת הכדורסל של אוניברסיטת המדינה של סן דייגו הקטנה, המשחקת בחטיבת ה-Mountain West (הנקראת גם MWC).
כבר בעונת ה היה לנארד לשחקן מפתח בקבוצה.
הוא היה לקלעי המצטיין של הקבוצה עם 12.7 נקודות למשחק, ועם 9.9 ריבאונדים למשחק היה לקוטף הריבאונדים המצטיין בחטיבה כולה.
הוא הוביל את קבוצתו לסיים במקום הרביעי בעונה הסדירה עם מאזן של 11 ניצחונות מול חמישה הפסדים, נבחר לפרשמן המצטיין של העונה בחטיבה, והיה לשחקן הראשון בהיסטוריה של החטיבה שנבחר לחמישייה המצטיינת של העונה.
בטורניר האליפות של החטיבה, הוביל לנארד את קבוצתו עד למשחק הגמר, בו קלע 16 נקודות, קבע שיא לטורניר החטיבה כשקטף 21 ריבאונדים במשחק הגמר והוביל את הקבוצה לניצחון 45–55 ולאליפות החטיבה.
בעונתו השנייה במכללות, הוביל לנארד פעם נוספת את קלעי האוניברסיטה עם 15.7 נקודות למשחק, ועם 10.6 ריבאונדים היה שנית לקוטף הריבאונדים המצטיין בחטיבה, ולתשיעי בליגת המכללות כולה.
הוא נבחר לחמישייה העונה של החטיבה, ולחמישיית העונה השנייה במכללות.
בטורניר החטיבה הוליך לנארד את סן דייגו סטייט לאליפות שנייה ברצף, ובטורניר אליפות המכללות סייע לקבוצה להעפיל לשלב שמינית הגמר לראשונה בתולדות האוניברסיטה.
לאחר שנתיים במכללות העמיד עצמו לנארד לבחירה בדראפט ה-NBA ב-2011. הוא נבחר במקום ה-15 על ידי אינדיאנה פייסרס, וזמן קצר לאחר מכן הועבר ב אל סן אנטוניו ספרס.
בעונת הרוקי, שהייתה עונה מקוצרת בשל שביתת שחקנים, שותף לנארד ב-64 משחקים ועלה בחמישייה הפותחת ב-39 מהם.
הוא תרם 7.9 נקודות ו-5.1 ריבאונדים בממוצע, ובסיום העונה נבחר לחמישיית הרוקיז הראשונה.
בעונת הגיע לנארד עם סן אנטוניו ספרס לגמר ה-NBA נגד מיאמי היט.
הספרס גברו 4–1 בסדרה על ההיט, בעזרתו של לנארד שגם זכה בתואר ה-MVP של סדרת הגמר ב-NBA.
הוא תרם 17.8 נקודות למשחק, ב-61% מהשדה, ב-58% בזריקות לשלוש ו-6.4 ריבאונדים בממוצע למשחק בסדרת הגמר.
בעונת זכה לנארד בפרס שחקן ההגנה של העונה.
הוא נבחר לשחקן ההגנה של העונה גם בעונת .
בעונת הוביל לנארד את הספרס למאזן השני בטיבו במערב, עם 61 ניצחונות, כשהוא קולע 25.5 נקודות למשחק.
בסיומה של העונה הגיע למקום השלישי בבחירות ל-MVP, ונבחר לחמישיית העונה הראשונה.
בפלייאוף הוביל את סן אנטוניו לגמר המערב, שבו נפצע לאחר צעד מעורר מחלוקת של שחקן גולדן סטייט ווריורס, זאזה פאצ'וליה.
אחרי שנפצע לא הצליחה סן אנטוניו לנצח בסדרה, והפסידה לווריורס בארבעה משחקים.
בשל הפציעה לא שיחק לנארד ב-27 המשחקים הראשונים של הספרס בעונת .
הוא חזר בדצמבר 2017, ולאחר מספר משחקים נפצע שנית.
גם כאשר החליטו אנשי הצוות הרפואי של סן אנטוניו שהוא כשיר לשחק, בחר לנארד להתייעץ עם צוות רפואי משלו, שלפיו לא יכול היה לשחק.
על מנת לנסות לשכנעו לשוב ולשחק ערכו הספרס פגישה בהשתתפות השחקנים, שתוארה כ"מתוחה ואמוציונלית".
לקראת עונת הודיע סוכנו שהוא גם דודו, דניס רוברטסון, כי ברצונו לעזוב את הספרס.
קבוצות רבות התעניינו בצירופו באמצעות טרייד, אך עקב העובדה שהיה לו חוזה לעונה אחת בלבד לא מיהרו להחתימו.
בסופו של דבר, ב-18 ביולי 2018 הועבר בטרייד לקבוצת טורונטו ראפטורס ביחד עם דני גרין, תמורת דמאר דרוזן, יאקוב פולטל ובחירת סיבוב ראשון מוגנת בדראפט 2019.
לנארד הצטיין במדי הקבוצה והוביל אותה לזכייתה הראשונה אי פעם באליפות ה-NBA.
לאורך סדרת הגמר, מול הווריורס, רשם לנארד ממוצעים של 28.5 נקודות, 9.8 ריבאונדים, 4.2 אסיסטים ו-2.0 חטיפות למשחק, ובסיומה זכה בשנית בתואר ה-MVP של סדרת הגמר.
ב-10 ביולי 2019 חתם לנארד בלוס אנג'לס קליפרס.
ביחד איתו הגיע לקבוצה גם פול ג'ורג' והיו ציפיות גדולות מהקבוצה שתצליח לקחת אליפות.
אולם לאחר עונה סדירה ממוצעת אותה סיימו הקליפרס במקום השני, הודחו הקליפרס על ידי דנוור נאגטס בחצי גמר המערב, לאחר שהובילו בסדרה 3–1. בסיום העונה נבחר לנארד לחמישייה השנייה של העונה.
"קוואנט" הוא ירחון מדעי פופולרי לפיזיקה ולמתמטיקה, שהופיע במוסקבה בברית המועצות החל משנת 1970, וממשיך להתפרסם ברוסיה.
הירחון נועד לתלמידי בית ספר ולמוריהם.
תרגומים של מאמרים ותרגילים שפורסמו ב"קוואנט" הופיעו בשנים 1990–2001 ב"קוואנטום מגזין" האמריקאי ותורגמו ופורסמו בשנים 1994–2001 גם ביוון.
"קוואנט" התחיל כמיזם משותף של האקדמיה למדעים של ברית המועצות ושל האקדמיה למדעי חינוך של ברית המועצות.
בתקופה הסובייטית וכמה שנים אחר כך (1992-1970) פורסם המגזין על ידי ההוצאה לאור "נאאוקה" ("המדע") ב-200,000 עותקים.
בשנים 1993–2010 הוא פורסם על ידי ההוצאה לאור "ביורו קוואנטום" והחל משנת 2010 על ידי המכון למתמטיקה על שם ו.א.
כיום המגזין נפוץ ב-5000 עותקים.
רעיון הקמתו היה של פיוטר קפיצה.
עורכיו הראשונים היו הפיזיקאי איסאק קיקואין והמתמטיקאי אנדריי קולמוגורוב.
ב-1985 הנהלת המערכת כללה 18 חברים מן המניין וחברים בהתכתבות של האקדמיה למדעים של ברית המועצות ושל האקדמיה למדעי חינוך של ברית המועצות, 14 דוקטורים למדעים ו"קנדידטים" למדעים.
"קוואנטום מגזין" היה דו-ירחון שפורסם בארצות הברית בשנים 1990–2001 על ידי האיגוד הלאומי של המורים למדעים של ארצות הברית (NSTA).
מגזין זה פרסם גם מאמרים שתורגמו מ"קוואנט".
בשנת 1999 פרסמה החברה האמריקאית למתמטיקה תרגומים של מאמרים נבחרים מ"קוואנט" בתחום האלגברה והאנליזה המתמטית בשני כרכים בסדרות Mathematical World.
שני כרכים של מאמרים נבחרים פורסמו בעבר גם בצרפת.
כל הגליונות של קוואנט זמינים חופשית באינטרנט.
קוואנטזאורוס (שם מדעי: Qantassaurus; מילולית: "לטאת רוח מערבית") הוא סוג של דינוזאור אורניתופוד קטן אשר חי בקרטיקון התחתון של אוסטרליה לפני 115 מיליון שנה.
הוא התגלה בשנת 1999 בויקטוריה והשתייך למין Qantassaurus intrepidus.
הוא קרוי על שם חברת התעופה קוואנטס, אשר מימנה את גילוי הדינוזאור.
דינוזאור זה היה קרוב לאטלסקופקוזאורוס מאותו אזור והגיע לאורך 1.8 מטר ולגובה מטר.
הוא היה בעל מקור קרני איתו השתמש כדי ללעוס צמחייה תחתונה.
השיניים התחלפו באופן קבוע כדי להימנע משחיקה, בדומה לפרסתנים.
הוא היה בעל עצמות רגליים אחוריות גדולות ששימשו לריצה מהירה וממשוכת, מה שעזר לו לברוח מטורפים.
הוא חי ביערות של דרום אוסטרליה ואולי אפילו של אנטארקטיקה הקדומה שהייתה יותר חמימה, שם הוא ניזון משרכים ומעלי עצים צעירים.
יש מחלוקת בין החוקרים האם הוא היה בעל דם חם או שהיה נכנס לתרדמת חורף כל חורף אנטארקטי.
קְוָואִיסִי אמְפומֵיִי הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת מרילנד מאז מאי 2020 וקודם לכן בשנים 1996–1997, עד התפטרותו לשם כניסה לתפקיד מנכ"ל ונשיא האיגוד הלאומי לקידום אנשים צבעוניים (NAACP).
ב-2006 התמודד למועמדות המפלגה הדמוקרטית לייצוג מרילנד בסנאט של ארצות הברית, אך הפסיד לחבר הקונגרס בן קרדין.
ב-28 באפריל 2020 ניצח בבחירות מיוחדות לבית הנבחרים במחוז הקונגרס השביעי של מרילנד שנערכו בעקבות מותו של נציג המחוז אלייז'ה קמינגס, והוא נשבע לתפקידו ב-5 במאי 2020.
אמפומיי נולד בשם פריזל ג'רלד גריי בבולטימור שבמרילנד באוקטובר 1948, הבכור מבן ארבעת אחיו.
אביו, נהג משאית, נטש את משפחתו בצעירותו של גריי.
עם מות אמו, נשר אמפומיי בגיל 16 מלימודיו התיכוניים על-מנת לצאת לשוק העבודה, לעיתים הוא נטל משרה עד שלוש משרות, זאת במטרה לפרנס את שלוש אחיותיו.
הוא גם התחיל לבלות בפינות רחוב, לעיתים עם החברים הלא נכונים.
בביוגרפיה שלו כתב אמפומיי כי הוא "נכלא כמה פעמים בחשד לגנבה מכיוון שבמקרה היה שחור ובמקרה היה צעיר".
השערות באשר למידת ההסתבכות שלו עם החוק היו שונות, בייחוד כשפתח בקריירה ציבורית.
בעשור השלישי לחייו כבר נהפך לאב לחמישה ילדים מנשים שונות, ומאוחר יותר אף הוסיף לאמץ ילד נוסף.
בגיל 23 שב גריי למסגרת לימודית והשלים לימודים תיכוניים.
לאחר מכן עבד לעיתים קרובות 40 עד 46 שעות בשבוע במרכזי העשרה לנוער בעיר בולטימור במקביל ללימודיו כסטודנט במכללה הקהילתית של העיר בולטימור, שם היה ראש התאחדות הסטודנטים השחורים השחורים ועורך עיתון המכללה.
הוא המשיך ללמוד באוניברסיטת מורגן סטייט, שם ב-1976 סיים את לימודיו בכבוד רב.
בשנת 1984 השלים לימודי תואר שני באוניברסיטת ג'ונס הופקינס.
בראשית שנות ה-70, במטרה לשקף את שורשיו האפריקאים, שינה את שמו ל"קוואיסי אמפומיי", המשולב ממילים משפות הסוואהילי והאקאן.
ב-1978 נבחר אמפומיי למועצת העיר בולטימור, בה כיהן עד 1986. עמדתו הפוליטית הייתה מנוגדת לזו של ראש העיר המכהן ויליאם דונלד שייפר, שכן אופומיי האמין ששייפר מתעלם במכוון משכונות העוני הרבות בעיר.
לעימות האידאולוגי בין השניים יצא שם, אך חרף דעותיו המוצקות למד אמפומיי את אמנות הפשרה הפוליטית.
בעיני רבים הוא זכה להצלחה מסוימת במהלך כהונות כחבר מועצת העיר, עובדה שעשויה הייתה לבוא לידי ביטוי בהיבחרו לקונגרס של ארצות הברית בבחירות אמצע הכהונה ב-1986, למרות סיקור תקשורתי ביקורתי שעסק בעברו הבעייתי.
אמפומיי, שייצג את מחוז הקונגרס השביעי של מרילנד במשך חמש תקופות כהונה בנות שנתיים כל אחת, תיאר עצמו כבעל אידאולוגיות פרוגרסיביות חזקות ובאותה נשימה כמי שביכולתו להתפשר באופן מעשי.
מטרתו העיקרית הייתה הרחבת הסיוע לערי מצוקה אמריקאיות מצד הממשלה הפדרלית של ארצות הברית.
בקדנציה הרביעית שלו התמנה ליושב ראש השדולה השחורה בקונגרס.
בפברואר 1996 עזב אמפומיי את בית הנבחרים כדי לקבל על עצמו את נשיאות האיגוד הלאומי לקידום אנשים צבעוניים (NAACP), וקבע כי כנשיא NAACP הוא עשוי לסייע באופן מיטבי בהבטחת זכויות האזרח באמריקה מאשר בקונגרס.
הוא איזן את תקציב האיגוד תוך פרעון חובותיו הגדולים, ודחף לקידום זכויות האזרח של הקהילה האפרו-אמריקאית בארצות הברית.
אף שרבים בבולטימור רצו שאמופמיי יתמודד לראשות העיר בבחירות 1999, הוא בחר להישאר בנשיאות NAACP.
אמפומיי כיהן בתפקיד זה תשע שנים לפני שהתפטר ב-2004 לאחר שבחקירה פנימית עלה כי הטריד מינית את הכפופה לו.
אמופומיי אכן הודה כי קיים מערכת יחסים עם עובדת באיגוד.
על פי הדיווחים, ב-NAACP שילמו מאה אלף דולר אמריקני כדי ליישב את הטענות נגד אמופומיי.
ב-14 במרץ 2005 הודיע אומופמיי כי יתמודד למושבה של מרילנד בסנאט של ארצות הברית, אחרי שהסנאטור הוותיק פול סארביינז הודיע כי לא יתמודד לכהונה שישית בבחירות 2006. אישים רבים התמודדו על המועמדות הדמוקרטית.
הבחירות המקדימות במפלגה הדמוקרטית למושב זה התקיימו ב-12 בספטמבר 2006, ואמפומיי הפסיד בבחירות לחבר בית הנבחרים בן קרדין.
עם הפסדו בבחירות המקדימות, דווח בעיתונות כי אמפומיי שוקל להתמודד לראשות עיריית בולטימור ב-2007, על אף שלא הביע בפומבי התעניינות בהתמודדות לתפקיד.
ב-13 בנובמבר 2006 הצהיר אמפומיי בריאיון עיתונאי לתחנת רדיו המשדרת באזור בולטימור כי אין לו כוונות להתמודד לראשות עיר והביע תמכה בראשת העיר המכהנת.
ב-9 במאי 2013 אמפומיי מונה לשבת בראשות מועצת המנהלים של האלמה מאטר שלו, אוניברסיטת מורגן סטייט.
הוא נכנס לתפקיד ב-1 ביולי אותה שנה.
ב-4 בנובמבר 2019 הודיע אמפומיי על מועמדותו בבחירות המיוחדות למושב הקונגרס הישן שלו, מחוז הקונגרס השביעי, כדי למלא את מקומו של אלייז'ה קמינגס אשר הלך לעולמו בעודו בתפקיד פחות משלושה שבועות לפני כן.
ב-4 בפברואר 2020 זכה אמפומיי במועמדות המפלגה הדמוקרטית, כשהוא בין היתר גובר על אלמנתו של קמינגס
ביום הבחירות ניצח בקלות את מועמדת המפלגה הרפובליקנית קימברלי קלצ'יק ב-28 באפריל.
הוא התמודד גם בבחירות הקבועות בנובמבר אותה שנה לתקופת כהונה מלאה.
הוא הושבע לתפקידו ב-5 במאי 2020.
קוואנאדאלסניוקור (באיסלנדית: Hvannadalshnúkur או Hvannadalshnjúkur) היא פסגה בצורת פירמידה המצויה בשפתו הצפונית-מערבית של מכתש הפסגה של הר הגעש Öræfajökull בפארק הלאומי ואטנאיוקול, אשר באיסלנד.
הפסגה היא הנקודה הגבוהה ביותר במדינה, וכנגזרת מכך באי.
מדידה רשמית שהושלמה באוגוסט 2005 קבעה כי גובה ההר הוא 2,109.6 מטר, וזאת לאחר שבעבר נקבע כי גובהו הוא 2,119 מטרים.
הפסגה שוכנת בחלקו הדרומי של האי, כחלק מהפארק הלאומי ואטנאיוקול, המכיל את ואטנאיוקול, הגדול בכיפות הקרח של איסלנד.
המסלול לפסגה הוא טיפוס פופולרי דרך נקיקים רבים ונסתרים לעיתים קרובות, ובשל כך הטיפוס מצריך הובלה של מדריכי טיפוס הרים מנוסים.
קוואנזה הול הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס החמישי של מדינת ג'ורג'יה.
הול נבחר לקונגרס האמריקאי בראשית דצמבר 2020 בבחירות מיוחדות לשם מילוי מקומו של ג'ון לואיס, אך העדיף שלא להתמודד בבחירות הכלליות לתקופת כהונה מלאה, לכן כהונתו הסתיימה חודש לאחר היבחרו, בראשית ינואר 2021.
הול נולד וגדל באטלנטה, והשלים את לימודיו התיכוניים בתיכון ע"ש בנג'מין מאייס.
הוא היה סטודנט ב, שם למד מדע המדינה, אך נשר במהלך שנת הלימודים האחרונה שלו.
בטרם הצטרף לשירות הציבורי, הול עבדה בממשלה של מחוז פולטון, ובין היתר עבד כסגן נשיא לענייני טכנולוגיה ב"גודוורקס אינטרנשיונל" (GoodWorks International), חברת ייעוץ משפטי לזכויות אדם ושירות ציבורי בראשותו של אנדרו יאנג.
לאחר מכן החל את עבודתו בארגון "MACTEC הנדסה וטכנולוגיה בע"מ".
בשנת 2002 נבחר הול למועצת החינוך של אטלנטה, שם כיהן במשך שלוש שנים בטרם נבחר אל מועצת העיר באטלנטה.
במהלך תקופת כהונתו במועצת החינוך של אטלנטה פעל הול למען צמצום פער ההישגים הלימודיים בקרב תלמידי העיר, ותמך ברפורמות ששמו להן למטרה לשפר את ביצועי בתי הספר הציבוריים באטלנטה במבחנים מדינתיים.
ב-2005 החל לייצג את מחוז הבחירה השני במעצת עיריית אטלנטה.
הוא נבחר מחדש בשנת 2009 ושוב ב-2013. בין היוזמות הבולטות בהן היה מעורב בתקופת כהונתו ניתן למנות את מיזם אטלנטה בלטליין (BeltLine).
הול התמקד בשיפור קהילתי, שימור היסטורי ופיתוח בר-קיימא של שכונות בעיר.
בינואר 2017 פתח במסע בחירות לראש העיר אטלנטה.
במהלך הקמפיין התמקד הול בביטחות הציבור, תחבורה ציבורית ודיור בר-השגה.
במערכת בחירות בת 12 מועמדים סיים הול במקום השביעי, ולראשות העיר נבחרה קיישה לאנס בוטומס.
ביום זה נבחר אל בית הנבחרים של ארצות הברית.
הול מילא את תפקידו כחודש ימים בלבד עד אשר הושבעה ניקמה ויליאמס לתפקידה.
קוואמי קווי הוא כדורגלן מסיירה לאון המשחק בעמדת הקשר בקבוצת הפועל חיפה מליגת העל ובנבחרת סיירה לאון.
קווי החל את הקריירה המקצוענית שלו ב-FC ג'והאנסן מליגת העל של סיירה לאון.
בין השנים 2017–2022 שיחק בוויקינגור אולפסביק, בפרייד'פליק ובוויקינגור רייקאוויק מליגת העל האיסלנדית.
עם האחרונה זכה פעם אחת באליפות איסלנד, ופעמיים בגביע האיסלנדי.
ב-2 במרץ 2022 חתם בנג'ראן מליגת העל הסעודית.
ב-2 בדצמבר 2012 ערך קווי את הופעת הבכורה שלו בנבחרת סיירה לאון, בתיקו 0-0 נגד נבחרת גינאה במסגרת מוקדמות אליפות האומות האפריקאיות 2014. ב-4 בספטמבר 2019 הוא הבקיע את שער הבכורה שלו בנבחרת, בהפסד 3-1 לנבחרת ליבריה במסגרת מוקדמות מונדיאל 2022.
הוא היה חלק מסגל נבחרת סיירה לאון בטורניר גביע אפריקה לאומות 2021 בשנת 2022, וערך שלוש הופעות בטורניר.
תאמיקה הווארד וסיימון מיטשל הם מנהלי הלייבל, כשהווארד משמשת כמנהלת כללית.
בלייבל חתומים אמנים רבים, בהם מיגוס, ליל יאכטי, ליל בייבי וסיטי גירלז.
בלייבל חתומה גם קארדי בי על הסכם ניהול.
קוואליטי קונטרול מיוזיק מפעילה גם סוכנות ניהול, סוליד פאונדיישן מנג'מנט (SFM), המנהלת אמנים שונים, בהם טריפי רד.
קווין לי ופיאר תומאס הקימו בתחילה את קוואליטי קונטרול מיוזיק על ידי שכירת צוותי רדיו וקידום מכירות, בזמן שהם פנו באופן אישי לפרסום וניהול.
הם השקיעו מיליון דולר ושנה בבניית מטה במערב אטלנטה, המחזיק בארבעה אולפני הקלטות ושטחי משרדים.
ב-2020, מיגוס הגישו תביעה נגד החברה.
קוואנון היא דמות בדיונית של גיבורת-על מוטאנטית המופיעה בחוברות הקומיקס ביקום מארוול קומיקס.
דמותה הופיעה לראשונה בחוברת X-Men Vol.2 #17 ונוצרה על ידי הכותב פביאן ניצ'זה והמאייר אנדי קוברט.
הדמות מזוהה לרוב עם קבוצת האקס-מן, ובמיוחד עם דמותה של בטסי בראדוק, עמה החליפה גופות למשך 29 שנות פרסומן של החוברות.
בסיפורים שפורסמו במהלך זמן זה, היא הייתה ידועה בכינוי ריוואנש.
אחרי שחזרה לגופה, היא נהפכה לפסיילוק השנייה, בזמן שאליזבת בראדוק (שהשתמשה בכינוי כשהייתה בגופה של קוואנון) הפכה לקפטן בריטניה החדשה.
בהופעותיה הראשונות, קוואנון תוארה כמתנקשת לשעבר של ארגון היד.
היו לה יכולות טלפתיה נמוכות והיא הייתה מסוגלת ליצור חרב בעזרת המחשבה.
בעקבות הרצת "שחר אקס" של שנים 2020-2019, דמותה מככבת כפסיילוק בחוברות Fallen Angels, Hellions ו-Marauders.
גרסת דמותה של פסיילוק כשמוחה של בטסי בראדוק השתלטה על גופה אוזכרה במדיות אחרות לקומיקס, ביניהן הופעת אורח קצרה וללא דיבוב ב"אקס-מן: סדרת האנימציה", כמו גם בסרטי הלייב אקשן "אקס-מן: המפלט האחרון" בגילומה של מלינג מלנקון ובסרט "אקס-מן: אפוקליפסה" בגילומה של אוליביה מאן.
קוואמה אקוטו-במפו הוא אמן גנאי, איש חינוך ופעיל רב-תחומי, הידוע בפסליו ובאוסף היצירות העצום שלו המוקדש לזיכרון, לריפוי ולצדק מאחה לאנשים ממוצא אפריקאי.
פסלי החוץ שלו מוקדשים לזכר קורבנות סחר העבדים האטלנטי, בהם המיצב Nkyinkim, המוצג ב שנפתחה ב-2018 במונטגומרי, אלבמה.
פסלים אחרים שלו כוללים מיצב של 1,200 ראשים מבטון המייצגים את אבותיה המשועבדים של גאנה באקרה, בירת גאנה.
הוא נקרא Faux-Reedom, והוא נחשף ב-2017.
אקוטו-במפו גדל באקרה ובאזור המזרחי של גאנה, שם גודל יחד עם אחותו על ידי אמו החד הורית וסבתו.
מחיי הכפר עם סבתו ספג תרבות וערכים גאנים מסורתיים כמו גם פילוסופיה אפריקאית.
הוא למד בבתי ספר באקרה ובבית הספר תיכון לבנים פרסביטריאניים שם.
לאחר סיום לימודיו, למד במכללה לאמנויות של אוניברסיטת קוואמה נקרומה למדע וטכנולוגיה , שם סיים תואר ראשון בהצטיינות ולאחר מכן סיים גם תואר שני.
הוא עבד כמרצה וממלא מקום ראש המחלקה לעיצוב גרפי במשך ארבע שנים, ועזב ב-2013 כדי להמשיך בקריירה כאמן במשרה מלאה ויזם חברתי.
התערוכה הגדולה הראשונה של אקוטו-במפו הייתה במהלך חגיגת יום העצמאות ה-60 של גאנה, עת הציג במאוזוליאום קוואמה נקרומה את המיצב "Nkyinkyim" - למעלה מ-1,200 פסלי ראש עשויים בטון של אנשים ממוצא אפריקאי, בתערוכה שזכתה לכינוי 'Faux-Reedom'.
אקוטו-במפו השתמש בדימויים החזקים של ראשים מפוסלים בגודל טבעי כדי להטיל ספק בעצמאותה של גאנה ולמשוך תשומת לב בינלאומית למורשת הנאו-קולוניאלית של גאנה.
עבודתו של אקוטו-במפו חוצה קו דק בין אמנות ציבורית לאקטיביזם.
עבודותיו מתייחסות למורשת קולוניאלית, צדק גזעי, שוויון גזעי, ריפוי וצדק מאחה.
בשנת 2019 הציג אקוטו-במפו לראשונה תערוכה נודדת בשם .
התערוכה סבבה בארצות הברית, שם הוצגה במקומות בעלי משמעות היסטורית ל"חוויה האפרו-אמריקאית" כמו סלמה, הארלם, וכיכר טיימס בניו יורק שם נחשפה האנדרטה במהלך גזר הדין של דרק שובין על רצח ג'ורג' פלויד.
תחנות בולטות נוספות כללו את לואיוויל קנטקי, מוזיאון מוטאון בדטרויט, מוזיאון דוסבל בשיקגו ומרכז קינג באטלנטה.
קוואמי פפרה הוא כדורגלן גאנאי המשחק בעמדת החלוץ בקבוצת קרלה בלסטרס מליגת העל ההודית.
פפרה החל את הקריירה המקצוענית שלו בקבוצת קינג פייסל מליגת העל הגאנאית.
בשנת 2021 חתם בקבוצת אורלנדו פיירטס מליגת העל הדרום אפריקאית.
באוגוסט סיכם בהפועל חדרה מליגת העל, אך כעבור זמן קצר חתם בקרלה בלסטרס מליגת העל ההודית.
קוואליסיסטמס בע"מ היא חברת תוכנה ישראלית, הפועלת תחת שם המותג "Quali", המפתחת ומשווקת מערכת לאוטומציה של ניהול סביבות מחשוב ענן פרטיות וציבוריות; מרכז המחקר ופיתוח שלה נמצא בגני תקווה, ויש לה מספר משרדי שיווק ומכירות בצפון אמריקה.
קוואליסיסטמס נוסדה בשנת 2004 על ידי אלכס אקרמן ששימש כמנכ"ל ומשה מוסקוביץ' ששימש כמנהל טכנולוגיות ראשי בשם Nibea Quality Management Solutions.
במרץ 2007 היא שינתה את שמה ל"קוואליסיסטמס".
בתחילת דרכה עסקה החברה בפיתוח פתרונות לביצוע וניהול תהליכי בדיקות חומרה באופן אוטומטי.
המוצר הראשון שפיתחה - "TestShell", היה חבילת יישומים משולבים לאוטומציה של תהליכי פיתוח וניהול בדיקות חומרה ותהליכי אופטימיזציה של איכות מוצרים.
השוק הראשון שאליו נכנסה החברה היה שוק הטלפוניה ותקשורת נתונים.
בשנת 2007 הצטרף היזם הסדרתי אריה פיינגולד לחברה כמשקיע וכיושב ראש.
באותה שנה השלימה סבב גיוס בסך 10 מיליון דולר, לפי שווי חברה של 24 מיליון דולר אחרי הכסף, בו השתתפו קבוצת פישמן, חברת טאו תשואות ובית ההשקעות אלטשולר שחם.
החברה פתחה משרדים בקליפורניה, לונדון, גרמניה וסינגפור; והקימה רשת של מפיצים באוסטרליה, סין, יפן, קוריאה הדרומית וטייוואן.
באפריל 2009 השלימה סבב גיוס של 3.5 מיליון דולר.
בשנים 2008–2012 קיבלה החברה מספר מענקים מלשכת המדען הראשי במשרד המסחר והתעשייה, לצורך המשך פיתוח מוצר הדגל שלה - "TestShell".
בנוסף קיבלה מענק מקרן בירד (הקרן הדו-לאומית – ישראלית ואמריקנית – למחקר ולפיתוח תעשייתיים) לצורך תמיכה בפרויקט פיתוח משותף של טכנולוגיה מתקדמת לניהול מעבדות תקשורת עם חברת "OnPath" מארצות הברית.
בסוף 2014 השלימה החברה סבב השקעה של כ-30 מיליון שקלים באותה תקופה שינתה החברה את המיקוד העסקי שלה ועברה לפתח פלטפורמה לניהול תשתיות וירטואליזציה של מערכות מידע בארגונים ואחר כך גם ניהול תשתיות מחשוב ענן.
בשנת 2016 החלה לפעול תחת שם המותג "Quali".
בשנת 2018 השלימה גיוס של 22 מיליון דולר, בהובלת קרנות הון הסיכון JVP ו"אוורגרין ונצ'רס", ובינואר 2021 גיוס נוסף של 54 מיליון דולר.
קווארק הוא אחד החלקיקים היסודיים – אבני הבניין הבסיסיות ביותר של החומר, שידועים כיום בפיזיקה.
קיומו של החלקיק נחזה במקביל על ידי שני פיזיקאים: יובל נאמן הישראלי ומארי גל-מאן האמריקאי.
האחרון זכה על עבודתו זו בפרס נובל לפיזיקה לשנת 1969. כמו כן הוא זה שהעניק להם את שמם הייחודי – לא מלטינית או מיוונית, אלא לקוח מ"אשכבה לפינגאן" של ג'יימס ג'ויס: "שלושה קווארקים למר מארק!" , למילה בהקשרה המקורי לא הייתה משמעות ברורה.
לקווארקים מטען חשמלי של או של ממטען האלקטרון.
לכל הקווארקים יש ספין לא שלם, כלומר הם פרמיונים.
הקווארקים לעולם לא נמצאים באופן מבודד, אלא רק בתוך חלקיקים כבדים יותר, המורכבים ממספר קווארקים, תופעה הנקראת כליאה.
בקווארקים יש שלוש חלוקות, אחת המחלקת אותם לשלושה דורות, ובכל דור לשני טיפוסים שונים, כך שיש שישה "טעמים", השנייה – תת-חלוקה המחלקת את החלוקה הזו לפי מטען צבע לשלושה "צבעים", ובנוסף, חלוקה לפי כיוון הספין – עם או נגד כיוון התנועה.
לכן, יכולות להיות 36 קומבינציות שונות של קווארקים, ובנוסף עוד 36 אנטי-קווארקים.
הקומבינציות נקראות בעגה המקצועית "דרגות חופש".
חלוקת הצבעים היא לפי צבעי היסוד: "אדום", "ירוק" ו"כחול" – אלה הם רק שמות, שאין בינם לבין הצבעים האמיתיים ולא כלום, בדיוק כמו שהטעמים אינם הטעמים המוכרים לנו.
בגלל אופיו של הכוח הגרעיני החזק, ובפרט תופעת הכליאה, הקווארקים יכולים להיות מסודרים אך ורק כך ש"סכום הצבעים" יהיה "לבן", כלומר שמטען הצבע של המערכת יהיה אפס.
וכפועל יוצא המטען החשמלי הכולל יהיה כפולה שלמה של מטען האלקטרון.
לחלקיק כזה, המכיל בתוכו אוסף של קווארקים ואנטי קווארקים, ובנוסף גם גלואונים ש"מחזיקים" את החלקיק ביחד קוראים האדרון.
יש שני סוגי האדרונים עיקריים:
מזון, בוזון המורכב מקווארק ומאנטי-קווארק, אבל עם צבעים משלימים ("אדום" ו"אנטי-אדום").
באריון, פרמיון המורכב משלושה קווארקים.
בנוקליאונים כמו הפרוטונים, והנייטרונים יש קווארק אחד "אדום", אחד "ירוק", ואחד "כחול".
בנוסף, נתגלו חלקיקים המורכבים מחמישה קווארקים, פנטאקווארק, אולם הם מאוד לא יציבים.
בהכללה לחלוקה לבאריונים ומזונים, אפשר להגדיר מספר באריוני, כך שכל קווארק הוא בעל "שליש מספר", וכל אנטי-קווארק בעל "מינוס שליש", במזונים המספר הבאריוני הוא אפס, ובבאריונים הוא אחד, לכן נהוג לסווג חלקיקים למזונים או באריונים לפי המספר הבאריוני שלהם, ואת הפנטאקווארק מסווגים כבאריון.
קוואצ'ה זמבי הוא ההילך החוקי של זמביה מאז 1968. לפני כן היו המטבעות מחולקים לפי השיטה הבריטית: 12 פני בשילינג, ו-20 שילינג בלירה זמבזית אחת.
משמעות המילה קוואצ'ה (Kwacha) בשתיים מן השפות המדוברות בזמביה היא "שחר".
גם המטבע במלאווי השכנה נקרא קוואצ'ה.
הקוואצ'ה נחלק ליחידות של 100 נגואה (ngwee).
בשנותיה הראשונות של זמביה הוצג על השטרות דיוקנו של קנת' קאונדה, שהיה נשיאה של זמביה מאז קיבלה את עצמאותה מבריטניה ב-1964, ועד מועד הבחירות הדמוקרטיות הראשונות במדינה, ב-1991. ב-1992, לאחר חילופי השלטון, הוסרה דמותו של קאונדה מן השטרות והוחלפה בדמות עיט ממין עיט דגים אפריקני.
ב-2013 הושקו שטרות ומטבעות חדשים, אחרי מחיקה של שלושה אפסים, ובמטבע החדש השטרות הגיעו עד לערך של 100 קוואצ'ה.
בשנת 2003 הוחל בהדפסת שטרות עשויים פולימר, לראשונה באפריקה.
קוואסקי נינג'ה 500R - המוכר גם כ־GPZ500S (תחת שם זה שווק האופנוע בישראל) EX500 ,ZZ-R500 - הוא אופנוע בנפח 498 סמ"ק.
דגם זה מיוצר על ידי קוואסקי מ-1987 עד 2009. אופנוע זה נחשב כאופנוע לרוכבי ספורט מתחילים, אך ביצועיו ניכרים.
עיצוב האופנוע עודכן ב־1994 ונותר בעיקרו של דבר בלי שינוי מאז.
אף על פי שלאופנוע מראה ספורטיבי, הוא מציע מצב ישיבה זקוף, סטנדרטי יותר, עם נוחות וורסטיליות רבה יותר.
האופנוע מעניק שילוב של ביצועים ומחיר נמוך, דבר שהפך אותו לאהוב בקרב רוכבים חדשים ורוכבים מנוסים בעלי תקציב נמוך.
בהינתן שהאופנוע היה האופנוע הנמכר ביותר של קוואסקי מספר שנים, הוא הפך להיות פלטפורמה פופולרית למרוצי כביש, עם חלקי חילוף זמינים וזולים.
שילדת ה-GPZ בנויה בתצורת עריסת פלדה.
המנוע שמפיק הספק של 59.1 כוחות סוס הוא בעל שני צילינדרים לרוחב והזנת דלק בעזרת זוג מאיידים.
למנוע משודכת תיבת הילוכים ידנית בעלת שישה הילוכים והעברת הכוח מתבצעת באמצעות שרשרת.
מהירותו המרבית של האופנוע 180 קילומטר לשעה וזמן התאוצה מעמידה ל-100 קילומטר לשעה הוא 3.76 שניות.
גרסאות מעט שונות של מנוע ה-GPZ, בעלות הספק נמוך יותר, שימשו בדגמים אחרים של קוואסקי כגון ER-5 (אופנוע כביש עירום ובעל רכיבים בסיסיים), KLE500 (אופנוע דו שימושי) ו-EN500 (אופנוע קאסטום).
קווא-קווא (באנגלית ובאפריקאנס: QwaQwa) הייתה בנטוסטן זעיר במזרח דרום אפריקה של תקופת האפרטהייד.
היא השתרעה על שטח של 655 קמ"ר במזרח מדינת אורנג' החופשית, גובלת עם לסוטו.
קווא-קווא הוקמה במקור עבור שני שבטים של בני הבאסותו, דוברי שפת הסותו, שהושארו מחוץ לשטחה של מדינת לסוטו עם עצמאותה.
אוכלוסיית קווא-קווא מנתה כ-180,000 מאלו.
פירוש השם קווא-קווא בשפת הקהויסאן הוא "יותר לבן מלבן".
השם נועד לתאר את נוף גבעות אבן-החול המאפיין את הטריטוריה.
בשפת האפריקאנס נקרא המקום ויטסיסהוק, על שם חווה שהייתה קיימת במקום.
ב-1 בנובמבר 1974 הוקמה קווא-קווא כבנטוסטן.
ב-27 באפריל 1994 היא אוחדה מחדש עם דרום אפריקה שלאחר האפרטהייד.
שליטה המרכזי במשך התקופה היה קנת מופלי.
קווארֶלי (בגאורגית: ყვარელი) היא עיר בנפת קווארלי, מחוז קאחתי שבגאורגיה.
היא הוכרזה כעיר בשנת 1964 ואוכלוסייתה בשנת 2014 מנתה 7,739 איש.
העיר מהווה מרכז של הפקת היין.
נמצאים שם המרתפים המפורסמים של יקבי כינדזמראולי וקרוב משפחתו גרמי.
היין נמצא בקערות עץ עד להבשלתו ועד שניחוח היין מתאים.
ביתו (בית-מוזיאון) של המשורר הגאורגי, בן המאה ה-19, איליה צ'בצ'בדזה, הנמצא בעיר, מהווה מוקד תיירותי פנים ארצי.
המוזיאון שימר את הריהוט ותנאי האקלים שבהם איליה צ'בצ'בדזה חי ועבד.
לא רחוק משם עומד מנזר נקרסי שהשתמר בצורה יפה.
המבנים הגדולים שבעיר נבנו במאה הרביעית.
בהמשך לאורך הדרך ניתן לראות את קתדרלת אלוורדי, שנבנה במאה ה-11, והוא שווה ערך לכנסיית סווטיצחובלי.
קווארק עליון הוא חלקיק יסודי במודל הסטנדרטי.
זהו קווארק דור שלישי בעל מטען חשמלי של e.
התגלה ב-1995 במאיץ החלקיקים בפרמילאב.
הקווארק העליון הוא המסיבי שבחלקיקים היסודיים במודל הסטנדרטי.
ידוע גם תחת השם truth quark.
הקווארק העליון משתתף באינטראקציות של הכוח הגרעיני החזק, אך התפרקותו נעשית דרך הכוח הגרעיני החלש.
הוא כמעט תמיד מתפרק לבוזון W ולקווארק תחתון.
לפי המודל הסטנדרטי של החלקיקים היסודיים, זמן החיים של הקווארק העליון הוא מסדר גודל של שניות.
פרק זמן זה קצר פי 20 בערך מפרקי הזמן של אינטראקציות של הכוח החזק.
על כן, לא מספיקים להצטרף אליו קווארקים נוספים והוא לא הופך להאדרון בתהליך ההאדרוניזציה.
אחרי גילוי הקווארק הראשון מדור שלישי, הוצע עבורו השם "יופי" (beauty), ואת הקווארק השני מהדור השלישי (שטרם נתגלה) כינו בשם "אמת" (truth).
השמות הללו לא השתרשו, והקווארקים האלו כונו "עליון" ו"תחתון".
בשנים שקדמו לגילויו של הקווארק העליון, היה ניכר כי המדידות המדויקות של מסת הבוזונים שמשתתפים באינטראקציות של הכוח החלש, תלויות במסת הקווארק העליון.
אפקט זה, של ההשפעה על המדידות הללו אפשר "לראות" את הקווארק העליון, מבלי לייצר אותו בתהליך ניסויי.
השפעת מסת הקווארק על מדידות פרמטרים הקשורים לכוח החלש אפשרו לחזות את מסת הקווארק עוד ב-1994. מסת הקווארק המשוערת הייתה בין 145 GeV ל-185 Gev.
הקווארק העליון התגלה בשנת 1995 בפרמילאב.
מאיץ החלקיקים שם היה היחידי בעולם המסוגל לייצר קווארק עליון בטרם החל מאיץ LHC לפעול ב-CERN בשנת 2008.
קווארקי top יוצרו עד כה (2010) במאיץ ה- Tevatron שבפרמילאב ובמאיץ LHC, המפגישים פרוטונים ואנטי-פרוטונים.
ניתן ליצור קווארקים עליונים בשני אופנים עיקריים:
יצירת זוגות באמצעות הכוח הגרעיני החזק.
יצירה באמצעות הכוח הגרעיני החלש.
המודל הסטנדרטי מסביר את מסת הפרמיונים באמצעות מנגנון היגס.
לבוזון היגס יש צימוד יוקאווה לקווארקים העליונים הימניים והשמאליים.
אחרי שבירת הסימטריה האלקטרו-חלשה, הרכיבים הימניים והשמאליים מתערבבים ונוצר ביטוי של מסה.
לקווארק העליון יש ערך של צימוד יוקאווה של .
קווארק למעלה הוא חלקיק יסודי במודל הסטנדרטי.
זהו קווארק דור ראשון, בעל מטען חשמלי e.
קווארק למעלה הוא הקל שבקווארקים.
מסתו מעולם לא נמדדה בדיוק רב, אך משערים כי היא נעה בין 1.8 ל־3 MeV.
לפי המודל הסטנדרטי של פיזיקת החלקיקים, ישנם שישה סוגי קווארקים.
חומר רגיל, כאטומים, מורכב מאלקטרונים ומגרעין.
הנוקליאונים - הפרוטונים והנייטרונים שבגרעין מורכבים מקווארקים.
פרוטון מורכב משני קווארקי למעלה, ומקווארק למטה יחיד.
הנייטרון מורכב מקווארק למעלה אחד, ומשני קווארקי למטה.
משקילות המסה והאנרגיה הנובעת מתורת היחסות הפרטית, נובע כי אנרגיית הקשר המחברת את הקווארקים יחדיו מעניקה לנוקליאונים את מסתם.
המסה מגיעה מהאנרגיה של שדה הכוח של הגלואונים ולא ממסת המנוחה של הקווארקים עצמם.
דבר קיומם של הקווארקים הוצע לראשונה (באופן בלתי תלוי) על ידי מארי גל-מאן, ג'ורג' צוויג ויובל נאמן ב־1964.
חלק מההאדרונים כוללים קווארקי למעלה:
פאיונים טעונים (π±) הם מזונים המורכבים מקווארק למעלה ואנטי-קווארק למטה, או להפך.
הפאיון הנייטרלי π, המזון ומזונים נוספים הם קומבינציה ליניארית של הצירוף קווארק למעלה אנטי-קווארק למעלה עם הצירוף קווארק למטה אנטי-קווארק למטה.
מזון , מזון ומזונים נוספים הם קומבינציות ליניאריות של מספר זוגות קווארקים ואנטי-קווארקים, ביניהם קווארק למעלה ואנטי-קווארק למעלה.
מספר רב של באריונים מכיל קווארק למעלה אחד או יותר.
נוקליאונים ובאריוני Δ מורכבים אך ורק מקווארקי למעלה וקווארקי למטה.
קווארק למטה הוא חלקיק יסודי במודל הסטנדרטי.
קווארקי למטה וקווארקי למעלה הם הרכיבים הבסיסיים של הנוקליאונים בגרעין האטום - הפרוטונים והנייטרונים.
זהו קווארק דור ראשון, בעל מטען חשמלי של .
מבין הקווארקים, רק לקווארק למעלה מסה נמוכה משלו.
מסתו אינה ידועה בדיוק גבוה, אך היא נעה בין 4.5 ל-5.3 MeV.
פרוטון מורכב משני קווארקי למעלה וקווארק למטה יחיד.
הנייטרון מורכב מקווארק למעלה אחד ושני קווארקי למטה.
משקילות המסה והאנרגיה שנובעת מתורת היחסות הפרטית, נובע כי אנרגיית הקשר אשר מחברת את הקווארקים יחדיו מעניקה לנוקליאונים את מסתם.
דבר קיומם של הקווארקים הוצע לראשונה (באופן בלתי תלוי) על ידי מארי גל-מאן, ג'ורג' צוויג ויובל נאמן ב-1964.
חלק מההאדרונים מכילים קווארקי למטה:
פאיונים טעונים (π±) הם מזונים קווארק למעלה, ואנטי-קווארק למטה, או להפך.
הפאיון הנייטרלי π והמזונים p ו-w הם קומבינציות ליניאריות של אנטי-קווארק למעלה ואנטי-קווארק למטה.
המזונים חסרי הטעם η ו- ή הם קומבינציות ליניאריות של מספר זוגות קווארקים ואנטי-קווארקים, ביניהם קווארק למטה ואנטי-קווארק למטה.
מספר רב של באריונים מכיל יותר מקווארק עליון אחד.
כמו נוקלאונים, באריוני Δ מורכבים אך ורק מקווארקי למעלה וקווארקי למטה.
קווארק מוזר הוא חלקיק יסודי במודל הסטנדרטי.
זהו קווארק דור שני בעל מטען חשמלי של .
הקווארק המוזר הוא הקל ביותר שבקווארקים, אחרי קווארק למעלה וקווארק למטה.
"החלקיק המוזר" הראשון התגלה ב-1947, עם גילוי הקאון.
הקווארק המוזר לא זוהה והוגדר עד שנות ה-60 של המאה ה-20, עם פיתוח מודל הקווארקים.
לקווארק המוזר מטען מוזרות של 1-.
משקילות המסה והאנרגיה שנובעת מתורת היחסות הפרטית, נובע כי אנרגיית הקשר המחברת את הקווארקים יחדיו מעניקה לנוקלאונים את מסתם.
המסה מגיעה מאנרגיית שדה הכוח של הגלואונים ולא ממסת המנוחה של הקווארקים עצמם.
דבר קיומם של הקווארקים הוצע לראשונה על ידי מספר מדענים באופן בלתי תלוי - מארי גל-מאן, ג'ורג' צוויג ויובל נאמן ב־1964.
חלק מההאדרונים מכילים קווארקים מוזרים:
קאונים הם מזונים המכילים קווארק מוזר (או אנטי-קווארק מוזר) וקווארק למעלה או למטה.
המזונים חסרי הטעם η ו- ή הם קומבינציות ליניאריות של מספר זוגות קווארקים ואנטי-קווארקים, ביניהם קווארק מוזר ואנטי-קווארק מוזר.
המזון φ חסר הטעם מורכב מזוג של קווארק מוזר, ואנטי-מוזר.
ל-Σ ול-Λ יש קווארק מוזר אחד, ל-Ξ שניים, ול-Ω שלושה.
קווארק קסום הוא חלקיק יסודי במודל הסטנדרטי.
זהו קווארק דור שני, בעל מטען חשמלי .
מסתו כ-1.3 GeV - מעט יותר ממסת הפרוטון, והוא הקווארק השלישי במסתו.
ב-1970 חזו שלדון גלשאו, ג'ון ליאופולוס ולוצ'אנו מיאני את קיומו של הקווארק הקסום.
עדויות לקיומו נצפו לראשונה בנובמבר 1974, במאיץ החלקיקים של אוניברסיטת סטנפורד, על ידי קבוצה בראשות ברטון ריכטר, שגילתה את "מֶזון J/Ψ" המורכב מקווארק קסום.
החלקיק התגלה במקביל במעבדה הלאומית ברוקהייבן, על ידי קבוצה בראשות סמואל טינג.
משקילות המסה והאנרגיה שנובעת מתורת היחסות הפרטית נובע כי אנרגיית הקשר המחברת את הקווארקים יחדיו מעניקה לנוקלאונים את מסתם.
חלק מההאדרונים מכילים קווארק קסום:
מזונים מסוג D מכילים קווארק קסום (או אנטי-קווארק קסום), וקווארק למעלה או קווארק למטה.
מזונים מסוג Ds מכילים קווארק קסום, וקווארק מוזר.
יש מזונים רבים חסרי טעם המכילים קווארק קסום והאנטי-קווארק שלו.
קווארק תחתון הוא חלקיק יסודי במודל הסטנדרטי.
ידוע גם תחת השם beauty quark.
זהו קווארק דור שלישי, בעל מטען חשמלי e.
אף שכל הקווארקים מתוארים באופן דומה לפי הכרומודינמיקה הקוונטית, מסתו הגדולה (כ-4 GeV - יותר מאטום הליום), יחד עם הערכים הנמוכים של האלמנטים Vub ו-Vcb של מטריצת ה-CKM, נותנים לקווארק התחתון תכונות מיוחדות, שמאפשרות זיהוי פשוט שלו באופן ניסויי.
הקווארק התחתון הוא אחד מתוצרי הפירוק של קווארק עליון.
הקווארק התחתון התגלה בפרמילאב בשנת 1977. הוצע עבורו השם "יופי" (beauty), ולקווארק השני מהדור השלישי (שטרם נתגלה) כינו בשם "אמת" (truth).
השמות הללו לא נתקבלו, ומאוחר יותר הקווארקים האלו נקראו "תחתון" ו"עליון".
קווארק תחתון יכול להתפרק לקווארק למעלה או לקווארק קסום באמצעות הכוח הגרעיני החלש.
זמן החיים של קווארק תחתון הוא כ- שניות.
חלק מההאדרונים מכילים קווארקים תחתונים:
מזוני B מכילים קווארק תחתון (או את האנטי-חלקיק שלו) וקווארק למעלה או קווארק למטה.
מזוני Bc ו- Bs מכילים קווארק תחתון, יחד עם קווארק קסום או קווארק מוזר בהתאמה.
קיימות גם צורות רבות של מזוני Y (קווארקוניום) המכילות את הקווארק התחתון והאנטי-חלקיק שלו.
נמצאו באריונים תחתונים והשמות הניתנים להם אנלוגיים לבאריונים מוזרים (למשל )
קווארה (בגעז: ቋራ) הוא מחוז היסטורי באתיופיה וכיום נפה באמהרה.
השם קווארה ניתן על ידי ראשוני היהודים אשר הגיעו לאתיופיה והתיישבו בקווארה, השם קווארה אינו מן השפה האמהרית ופירושו באמהרית "ת/צהיי מאוצ'ה" כלומר "זריחתה של השמש".
קווארה הנפה גובלת במדינת בנישנגול-גומאז בדרום מערבה, במחוז אגאו אוי ובנפת אלפה בדרום מזרחה, בנפת טקוסה במזרחה, בנפת מטמה בצפונה ובסודאן במערב.
בעבר קווארה היה מחוז היסטורי באימפריה האתיופית.
במערב המחוז גבל עם סודאן, בדרומו באגאו מדר, במערב באגם טאנה ובצפונו הגיע עד לעיירה מטמה, קווארה בסופו של דבר נהפך להיות חלק ממחוז בגמדר.
המחוז כלל בתוכו מספר עמים אגאווים כמנתים וקווארים שמהם קיבל את שמו, בנוסף לקהילה יהודית שהייתה קיימת באזור.
האזור עבר "אמהריזציה" והתושבים הקווארים נעלמו למעשה והוטמעו בתוך האמהרים.
קבוצות אתניות אחרות כגון היהודים הפסיקו להשתמש בקווארית ועברו להשתמש בשפה האמהרית.
לקווארה הייתה חשיבות גדולה בתקופתו של הקיסר ייאסו השני כאשר אמו מאנטאווב הוליכה את קרוביה כנגד היג'ו אורומו.
בתקופת השופטים האזור נשלט על ידי הדאג'זמץ מארו וקווארה היה ידוע בשם "יא מארו קאמס" (עברית: הפה של מארו) באזור זה פעל גם הדאג'זמץ קינפו.
קאסה היילו נצר לדאג'זמץ קינפו החל לבנות את כוחו באזור עד אשר הומלך לקיסר תוודרוס השני.
קווארה הייתה מרכז הכוח של היילו מקרב קוסו בר ועד לקרב גור אמבה שבאותו הזמן היילו היה שיפטה (עבריין).
לקווארה, לצד אדיבו, יש מקום נכבד במסורת ביתא ישראל ומתואר כאזור שבו התיישבו אבות ביתא ישראל לאחר שהיגרו מסנאר דרך יובלי הנילוס הכחול ונחשב לאזור שממנו נפוצו היהודים לאזורים סביב אגם טאנה.
לפי המסורת האתיופית האזור היה נתון לשליטת שושלת הגדעונים.
השפה הקווארית מוכרת אצל יהודי המקום בשם דידיש.
עד היום נותרו בודדים שמדברים בשפה הזו מקרב היהודים או הקווארים האמהרים.
באזור קווארה יש הרבה כפרים למשל: אבטגהו, וומבלדה, טווה, גלגו, איידיבה, בלוואה, גונדנה, גניש,
על פי נתוני הסוכנות המרכזית לסטטיסטיקה האתיופית לשנת 2007 האוכלוסייה מונה 94,106 נפשות שרק 5.03% מהם חיים בערים.
שטח הנפה הוא 7,707.19 קמ"ר וצפיפות האוכלוסייה עומדת על 12.21 נפש לקמ"ר.
קווארנה (בבולגרית: Каварна) היא עיר נמל לחוף הדרום המערבי של הים השחור בשטח מחוז דובריץ' שבחבל דרום דוברוג'ה בבולגריה.
העיר שוכנת 64 קילומטרים צפונית-מזרחית לוארנה ו-49 קילומטרים מבירת המחוז דובריץ'.
התיישבות אנושית מאורגנת באזור מתוארכת לתקופת הברונזה המאוחרת, עידן הממלכה התראקית ובמקום הוקם יישוב שנקרא קְרוֹאוּנוֹי.
בהמשך, הפך היישוב חלק מפרובינציה רומית, כאשר במהלך המאה ה-1 לפנה"ס נחרב ברעידת אדמה וקרס אל תוך הים השחור.
העיר נבנתה מחדש ועברה לחזקת האימפריה הביזנטית.
במהלך המאה ה-7 נכבש האזור על ידי שבטים סלאבים ופרוטו-בולגארים בהנהגת אספרוך, אשר הוו את הבסיס להקמת האימפריה הבולגרית הראשונה והעיר הביזנטית הוחרבה והועלתה באש.
היישוב התפתח מחדש כמה עשרות שנים מאוחר יותר תחת השם קָארְבוּנָה.
קיים תיעוד בפורטולאנו לנמל שפעל בעיר במהלך המאה ה-14. השם קווארנה מופיע לראשונה בתעודות עות'מאניות מהמאה ה-17 ומניחים שזהו יישוב חדש, אשר צמח על בסמיכות לחורבות קודמו שלא שרד את כיבושו ב-1397, במהלך נפילת האימפריה הבולגרית השנייה לידי האימפריה העות'מאנית.
עד למאה ה-19 פעל במקום נמל מסחרי שדרכו יוצאה חיטה.
במהלך המלחמה העות'מאנית-רוסית (1877–1878) שוחררה העיר לאחר קרבות דמים בין תושביה הבולגרים והגגאוזים למיליציית הבאשי בוזוק המוסלמית צ'רקסית ובהמשך, הפכה מכוח חוזה סן סטפנו חלק מנסיכות בולגריה.
לאחר מלחמת הבלקן השנייה הועברה העיר לחזקת רומניה, נכבשה בידי הצבא הבולגרי במהלך מלחמת העולם הראשונה והוחזרה שוב לרומנים מתוקף חוזה ניי.
תמיכת בולגריה בגרמניה הנאצית במלחמת העולם השנייה הובילה להסכם קראיובה אשר במסגרתו הוחזר כל חבל דרום דוברוג'ה לבולגריה ב-1940. העיר נותרה מאז בחזקת הבולגרים.
בעיר נמל דיג קטן, מעגן יאכטות, קומפלקס בתי הארחה וכן מגרשי גולף המצויים בהקמה.
באזור העיר קיים מפעל ליצור מים מינרליים, מפעלי מזון, טקסטיל ועיבוד עץ.
95 אחוזים מהתושבים הם נוצרים אורתודוקסים, 4 אחוזים פרוטסטנטים והשאר מוסלמים סונים.
בעיר שורר אקלים ממוזג מתון עד תת-ים תיכוני בשל השפעתו הממתנת של הים השחור.
החודש החם בשנה הוא יולי והטמפרטורות נעות בין 17oc מינימום ועד 27oc מקסימום.
החודש הקר בשנה הוא ינואר, בו נעות הטמפרטורות ממינימום של מינוס 1oc ועד מקסימום 5oc.
כמות המשקעים השנתית הממוצעת היא 472 מילימטרים והחודש הגשום ביותר הוא נובמבר.
קווארק הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: חלל עמוק 9".
הדמות, אשר מגולמת על ידי השחקן ארמין שימרמן, היא חייזר מגזע המכונה פרנגי, גזע המאופיין כמונע על ידי רווחים בלבד, סטריאוטיפ קפיטליסטי מוקצן.
בטרם פתח על תחנת החלל חלל עמוק 9 את הבר הידוע בשם "Quark's", קווארק שימש כטבח על סיפון של ספינת משא פרנגית במשך שמונה שנים.
הוא הגיע אל התחנה בזמן שהיא עוד נקראה "טרוק נור", בזמן הכיבוש הקרדאסי של באג'ור.
בתחילה, קווארק העריץ את העם הקרדאסי על המוסריות שלהם, אך מאוחר יותר הוא החל לרחם על העם הבאג'ורני המדוכא, ומכר להם מזון וציוד במחיר עלות (מעשה עליו היה יכול לסבך אותו בצרות רציניות עם הקרדאסים, אם היו מגלים).
כאשר התחנה החליפה ידיים בסוף הכיבוש, והועברה לפיקודו של צי הכוכבים, קווארק שוכנע לעזור.
קומנדר סיסקו, אשר חש שנוכחותו של קווארק תעודד תיירות ומסחר אשר יסייעו לתחנה, מבחינה כלכלית, סחט את קווארק להישאר, בכך שהשתמש באחיינו נוג כקלף מיקוח.
קווארק, איש עסקים ממולח, מצטט לעיתים קרובות את "חוקי הרכישה" הפרנגיים.
כאשר חור תולעת מתגלה בסמוך לבאג'ור, קווארק מסייע לתווך מספר עסקאות בין כמה מהגזעים של רביע גמא לבין הפרנגי.
המידע הראשון שהגיע לרביע אלפא, אודות "הדומיניון", הגיע דרך העסקים של קווארק והפרנגים עם הקרמה (Karemma) - של הדומיניון.
תפקידו של קווארק במגעים אלו נוצר כתוצאה מהתערבות מצידו של הנגוס הגדול זק.
קווארק אף הפך בעצמו לנגוס הגדול, למשך תקופה קצרה, בה נדמה היה כי זק הלך לעולמו; אולם, מותו של זק היה לא יותר מאשר תחבולה, אשר בסופה - קווארק הודח במהרה מכסאו.
יחד עם קומנדר סיסקו, קווארק היה בין הראשונים אשר נתקלו בחיילים המהונדסים גנטית של הדומיניון, הג'מהדאר.
קווארק מתעמת, שוב ושוב, עם בראנט, כונס הנכסים של רשות המסחר הפרנגית, אשר מאמין כי קווארק מזיק לחברה ולאמונה של העם הפרנגי.
השניים נפגשו לראשונה בעקבות שערורייה הקשורה באישקה, אימו של קווארק, אשר הרוויחה כסף אף על פי שעבור נקבות - החוק הפרנגי אוסר על כל.
בהמשך, בראנט היה אחראי לכך שקווארק קיבל מכות רצח מידי בריונים נוסיקאנים.
התקיפה נועדה לאלץ את קווארק לפרק את ארגון העובדים אשר נוסד על ידי אחיו רום.
במקום זאת, קווארק הסכים, בחשאי, לחלק ניכר מדרישות האיגוד.
בהזדמנות אחרת, כאשר קווארק אובחן בטעות במחלה אנושה חסרת מרפא והוא התבשר כי נותרו לו רק 6 ימים לחיות, בראנט, בעילום שם ומבעוד מועד, רכש את שאריות גופתו של קווארק.
כאשר קווארק גילה כי הוא לא גוסס, ונסוג מהחוזה, בראנט שלל ממנו את רישיון העסק הפרנגי שלו והחרים את כל הציוד והסחורה שלו, אולם חבריו על חלל עמוק 9 נחלצו לעזרתו, וסיפקו לו את כל הדרוש לו על מנת להמשיך ולהפעיל את הבר בכל מקרה.
בסופו של דבר, הרישיון הוחזר לו (כאשר שיתף פעולה עם בראנט, בניסיון להפריד בין בני-הזוג אישקה וזק).
כאשר בראנט כמעט והופך לנגוס, קווארק הופך לנקבה בשם לומבה, באופן זמני, על מנת לשכנע את נילבה (בכיר ברשות המסחר הפרנגית) להתיר לנשים פרנגיות ללבוש בגדים ולהרוויח כסף.
מלבד היותו מעורב ביוזמות לא חוקיות שונות לעשיית כסף, קווארק משמש גם כמקור מידע חשוב לצוות של תחנת החלל.
בשנים שלאחר מכן הפך הבר "Quark's" לרשת בין-כוכבית שכללה לפחות 21 סניפים, ורשת נוספת בשם "Quark's Express" שכללה סניפים קטנים יותר.
נוסף על כך התרחב קווארק והחל לייצר צעצועים ומזכרות שונות.
בסוף המאה ה-24 ותחילת המאה ה-25 היה קווארק מעורב ברמה כזו או אחרת בתחומים שחוקיותם מוטלת בספק.
מלבד סניף של הרשת "Quark's" שנמצא על כוכב הלכת "פריקלאוד" שמשמש בין השאר את העולם התחתון, עצם אזכור שמו בפני פורעי חוק נחשב כהמלצה, והוא שותף מוכר של הגנגסטר הפרנגי סניד.
קווארק אוהב את רום אחיו, ולעיתים אף מוצא אותו שימושי.
עם זאת, כמקובל בחברה הפרנגית, הוא מתייחס אליו עם מעט כבוד ופוקד עליו כעל משרת.
כמו כן, קווארק מנסה לתחמן את רום, ולגזול ממנו את חלקו ברווחים של הבר.
השניים היו שותפים עסקיים במספר הזדמנויות, אולם קווארק, באופן שיטתי, מנסה להערים על רום ולהסתיר ממנו מידע אודות טבען האמיתי של העסקאות המפוקפקות.
אחיינו של קווארק, נוג, עבד גם כן, למשך תקופה קצרה, בבר של הדוד שלו, בטרם הצטרף אל צי הכוכבים.
בסופו של דבר, רום יורש את זק כנגוס הגדול, בעיקר בזכות תחבולותיה של אישקה.
מערכת היחסים של קווארק עם אישקה אמו הייתה סוערת, במקרה טוב.
דרכיה הלא שגרתיות הביאו אותו לחורבן.
על אף שהדבר אסור על נשים פרנגיות, אישקה התעקשה ללבוש בגדים ולהרוויח כסף.
היא שימשה כגאון הפיננסי במשפחה.
עם זאת, אביו של קווארק קלדאר סירב להאזין לעצותיה, רק משום שהיא אישה.
אישקה, בחוסר רצון, מגלה לקווארק כי הוא דומה לה מאוד, ואילו רום - דומה לאביו.
היא הופכת לבת-זוגו של הנגוס הגדול זק, וליועצתו הפיננסית.
לאורך כל הסדרה, קווארק היה שרוי במאבק מוחות תמידי עם האחראי על הביטחון בתחנה אודו, אשר סיכל באופן קבוע את מזימותיו הפליליות של קווארק.
השניים, בסופו של דבר, פיתחו כבוד הדדי זה לזה.
כאשר אודו עוזב לבסוף את התחנה, על מנת להצטרף אל בני-עמו בקשר הגדול, קווארק מגיע על מנת להיפרד, ולהרים כוסית לכבודו.
כמו כן, לקווארק ידידות חמה עם ג'דזיה דקס, אשר לעיתים קרובות מצטרפת אליו למשחק "טונגו".
במהלך הסדרה קווארק היה מעורב במספר סיפורים רומנטיים.
במספר הזדמנויות, ניכר כי קווארק נמשך הן אל מייג'ור קירה והן אל לוטננט-קומנדר דקס, ולאחר מותה - אל אזרי דקס.
ארמין שימרמן גילם את דמותו של קווארק בסדרה "מסע בין כוכבים: הדור הבא", בפרק העונה השביעית "Firstborn".
דמותו הופיעה גם בפרק הבכורה של הסדרה "מסע בין כוכבים: וויאג'ר" - "Caretaker".
כמו כן, קווארק השתתף בתוכניות האירוח האמריקאיות "The Tonight Show" עם ג'יי לנו ו-"Live!" בהנחיית רג'יס פילבין וקאת'י לי גיפורד.
קוואסקי נינג'ה ZX-14, או ZZR1400 הוא אופנוע ספורט שהוצג על ידי חברת קוואסקי בשנת 2006 כמחליפו של ה-ZX-12R.
האופנוע הוצג כאופנוע הספורט החזק ביותר בעולם עם מנוע בנפח של 1,352 סמ"ק ובשנת הדגם 2012 הוגדל ל-1,441 סמ"ק.
עד לשנת 2007 היה זה האופנוע המהיר בעולם בייצור סדרתי.
המהירות המרבית של האופנוע מוגבל אלקטרונית ל-300 קמ"ש, בעקבות הסכם בין חברות האופנועים היפניות לאירופאיות שנועד להגביל את המהירות המרבית.
בשנת 2012 זכה הדגם לשדרוג משמעותי, שם האופנוע שונה ל-ZX-14R (השם ZZR1400 נשמר באזורים בהם נקרא כך), המנוע עבר שיפור משמעותי והוגדל ב-90 סמ"ק לנפח של 1,441 סמ"ק.
שינויים נוספים שהוכנסו לדגם היו הכנסת בוכנות קלות יותר, גופי מצערת גדולים יותר, מעברי פליטה רחבים יותר, הכנסת מערבת ABS ושיפור של 8% בפליטת מזהמים.
קוואסקי נינג'ה ZX-12R הוא אופנוע ספורט שיוצר על ידי חברת קוואסקי בין השנים 2000 ל-2006. האופנוע התמודד על תואר האופנוע המהיר בעולם בייצור סדרתי, והיה בין הגורמים להחלטה על הגבלת המהירות של אופנועי ספורט ל-300 קמ"ש.
בעת הצגתו היה ה-ZX-12R אופנוע הדגל של קוואסקי ונועד להתמודד עם הסוזוקי GSX-1300R היאבוסה.
השליטה והבלמים תואמים את כוח המנוע, דבר שהפך אותו לאופנוע נוח לנסיעה במהירויות נמוכות וקל לתפעול גם בפקקים, אך בעל תאוצה חזקה.
מהרגע שיצא לייצור ראשוני בשנת 2000, המהירות המרבית של האופנוע הוגבלה ל-300 קמ"ש.
הדבר נבע מהסכם שהושג בין יצרניות האופנועים האירופאיות ליפניות על מנת לא לגרום לרשויות החוק, בעיקר באירופה, להגביל את המהירות המרבית של אופנועים.
ה-ZX-12R יוצר עד לשנת 2006, אז החליפו ה-ZX-14, שגם גרף ממנו את תואר האופנוע הסדרתי המהיר ביותר.
קוואצלקואטלוס (שם מדעי: Quetzalcoatlus) הוא זוחל טורף מעופף מהסדרה הנכחדת פטרוזאוריה.
הוא השתייך למשפחת האזדרקיים (Azhdarchidae) ונחשב לאחד מהמעופפים העצומים ביותר שחיו מעולם, בצמוד להטצגופטריקס (Hatzegopteryx) שחי באותה תקופה.
פטרוזאור עצום זה היה יותר גבוה מג'ירפה והיה מסוגל לאיים על מרבית היצורים הקטנים בתקופתו.
הוא התגלה בטקסס ונקרא ע"ש האל האצטקי קצלקואטל.
הקוואצלקואטלוס היה ע"פ ההערכות הפטרוזאור הגדול ביותר מעולם.
מעריכים שמוטת כנפיו העצומה הגיעה ל-15.5 מ' ישנם מדענים שטוענים שהגודל היה מעט יותר קטן ואחרים שטוענים שהוא היה עשוי להגיע לאורך 21 מ'.
מחקרים בזמן האחרון טוענים שהוא לא עבר את ה-11 מ'.
שיעור ממדי הגוף הוא גם תעלומה, כשמעריכים שגובהו עד הכתפיים 3 מ' ומשקלו 70-250 ק"ג.
הוא היה בעל צוואר ג'ירף גבוה ובראשו מקור עצום ששימש לקטילת טרפו.
עם זאת המקורים היו חלולים מבפנים בדומה למקור הטוקן והקלאו.
הקוואצלקואטלוס שוטט בתעופה אווירית מעל המישורים העצומים של אמריקה הצפונית בתקופת הקרטיקון.
ייתכן שמבנה חייו דמה לחסידת המרבו הניזונה מנבלות אך גם טורפת יצורים קטנים ואף עופות פלמינגו במקורה העצום.
נראה ממאובנים שפטרוזאור זה אכל מפגרים של זאורופודים גדולים כמו אלמוזאורוס.
כמו כן ייתכן שהיה צייד אימתני של יצורים קטנים והוא יכול היה לנוע במהירות על הקרקע באמצעות שריריו האחוריים העצומים.
כך הוא יכול לטרוף אפילו דינוזאורים קטנים שהיו בסביבתו.
ייתכן גם שניזון מדגים כמו פטרוזאורים קטנים יותר אך מרבית המאובנים נמצאו באזורים הרחוקים מנהרות וימים.
הקוואצלקואטלוס נכחד יחד עם שאר הזוחלים העצומים בהכחדת קרטיקון-פלאוגן לפני 66 מיליוני שנים.
בסרט עולם היורה: עולם חדש מופיע קוואצלקואטלוס התוקף את המטוס שבו אוון, קלייר וקאילה (אשר דודג'סון נתן לו לברוח מכלובו כדי לעצור אותם).
הם נמלטים כשקלייר נמלטת בכיסא מפלט והשאר נותנים למטוס להתרסק נמוך.
בסיום נראים מספר פרטים עפים.
הוא נראה גם בפרולוג עולם היורה: עולם חדש בעודו מרחיק פטרנודונים מנבלה.
הקוואצלקואטלוס נראה בסרט של ה-BBC, ללכת בין דינוזאורים בתר אוכל נבלות גדול שמגוון גם בסרטנים ולעיתים נטרפים בידי הגורגוזאורוס.
המראה שלהם היה בעל צוואר קצר מעט ביחס ליצור האמיתי, דבר שנעשה כדי שלא ייראה מגוחך מדי.
הקוואצלקואטלוס נראה בסדרה ללכת בין דינוזאורים בפרק השישי והאחרון, בעודו מנסה לשתות אך נאלץ לעופף כדי לא להיטרף בידי דיינוסוכוס שאורב לו.
עם זאת המראה שלו לא מדויק והוא דומה למודל של האורניתוכיירוס מאותה סדרה.
בסדרה כוכב פרהיסטורי נראית נקבת קוואצלקואטלוס מקננת אך קינה נבזז כמעט לגמרי בידי נקבה קניבלית.
להקה טורפת של קוואצלקואטלוסים נראית בעידן הקרח 3: עלייתם של הדינוזאורים בעת מרדף אחרי ההרפקטוגנתוס של באק, קראש ואד.
פרט נוסף טורף ארכיאופטריקס חסר יכולת תעופה.
בסרט נדידת הדינוזאורים נראה קוואצלקואטלוס מחפש נבלות העוקב בדריכות אחרי אדמונטוזאורוס צעיר.
קוואצלקואטלוס מככב בסרט ה-IMAX, "On the Wing".
הוא נראה גם בסרט ה-BBC של דייוויד אטנבורו מפלצות מעופפות 3D.